CELEX: 32017R1112
Language: lv
Date: 2017-06-22 00:00:00
Title: Komisijas Īstenošanas regula (ES) 2017/1112 (2017. gada 22. jūnijs), ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa

23.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 162/22
            
         KOMISIJAS ĪSTENOŠANAS REGULA (ES) 2017/1112
   (2017. gada 22. jūnijs),
   ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 19. oktobra Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (1), un jo īpaši tās 27. panta 4. punktu,
   tā kā:
   
               (1)
            
            
               Saskaņā ar Direktīvas 92/83/EEK 27. panta 1. punkta a) apakšpunktu dalībvalstīm no akcīzes nodokļa ir jāatbrīvo spirts, kas ir pilnīgi denaturēts saskaņā ar kādas dalībvalsts prasībām, par kurām ir pienācīgi paziņots un kuras apstiprinātas saskaņā ar minētā panta 3. un 4. punktā izklāstītajiem nosacījumiem.
            
         
               (2)
            
            
               Denaturanti, ko katrā dalībvalstī izmanto, lai pilnīgi denaturētu spirtu, kas minēts Direktīvas 92/83/EEK 27. panta 1. punkta a) apakšpunktā, ir aprakstīti Komisijas Regulas (EK) Nr. 3199/93 (2) pielikumā.
            
         
               (3)
            
            
               Ar Komisijas Īstenošanas regulu (ES) 2016/1867 (3) tika grozīta Regula (EK) Nr. 3199/93, ieviešot vienotu procesu spirta pilnīgai denaturēšanai. Minētajā vienotajā procesā uz hektolitru absolūtā etanola izmanto vienu litru izopropilspirta (IPS), vienu litru metiletilketona (MEK) un vienu gramu denatonija benzoāta. Lai novērstu izvairīšanos no nodokļu maksāšanas, nodokļu apiešanu un ļaunprātīgu izmantošanu, tika arī paredzēts aizstāt visus dažādos dalībvalstu denaturēšanas procesus.
            
         
               (4)
            
            
               Procedūra, kas tika ievērota, pieņemot Īstenošanas regulu (ES) 2016/1867, nebija saskaņā ar Direktīvas 92/83/EEK 27. panta 3 un 4. punktu. Tāpēc minētā īstenošanas regula būtu jāatceļ.
            
         
               (5)
            
            
               Līdz 2017. gada 15. martam konkrētas dalībvalstis paziņoja Komisijai denaturantus, ko tās izmanto, lai pilnībā denaturētu spirtu, ko tās no 2017. gada 1. augusta plāno izmantot 27. panta 1. punkta a) apakšpunktā minētajām vajadzībām.
            
         
               (6)
            
            
               Saņemto informāciju Komisija pārsūtīja pārējām dalībvalstīm vēlākais 2017. gada 15. martā.
            
         
               (7)
            
            
               Ievērojot Direktīvas 92/83/EEK 27. panta 4. punktu, viena dalībvalsts iebilda, ka spirta pilnīgas denaturēšanas procesu, kurā uz hektolitru absolūta etanola izmanto vienu litru izopropilspirta (IPS), vienu litru metiletilketona (MEK) un vienu gramu denatonija benzoāta, iespējams izmantot nepareizi, tāpēc tas neatbilst Direktīvas 92/83/EEK 27. panta 1. punkta prasībām attiecībā uz izvairīšanās no nodokļu maksāšanas, nodokļu apiešanas vai ļaunprātīgas izmantošanas novēršanu.
            
         
               (8)
            
            
               Attiecībā uz dalībvalstīm, kas nav darījušas zināmu nodomu izmantot jaunus denaturantus, būtu jāturpina izmantot procesus, kas jau bija ietverti Regulas (EK) Nr. 3199/93 pielikumā, pirms tas tika grozīts ar Īstenošanas regulu (ES) 2016/1867.
            
         
               (9)
            
            
               Procesus, kas vairs nav iekļauti Regulas (EK) Nr. 3199/93 pielikumā, var izmantot dalībvalstī, kurā tie atļauti, lai ražotu denaturētu spirtu tādu produktu ražošanai, kas nav domāti cilvēkiem patēriņam, atbilstoši Direktīvas 92/83/EEK 27. panta 1. punkta b) apakšpunktam.
            
         
               (10)
            
            
               Tāpēc būtu attiecīgi jāgroza Regula (EK) Nr. 3199/93.
            
         
               (11)
            
            
               Lai novērstu visas šaubas par šajos konkrētajos apstākļos piemērojamajiem noteikumiem, Īstenošanas regula (ES) 2016/1867 nepārprotami būtu jāatceļ.
            
         
               (12)
            
            
               Juridiskās skaidrības labad šī regula būtu jāpiemēro no tās pašas dienas, no kuras piemēro Īstenošanas regulu (ES) 2016/1867, un tāpēc tai steidzami būtu jāstājas spēkā.
            
         
               (13)
            
            
               Šajā regulā paredzētie pasākumi ir saskaņā ar Akcīzes nodokļa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 3199/93 pielikumu aizstāj ar šīs regulas pielikuma tekstu.
   2. pants
   Īstenošanas regulu (ES) 2016/1867 atceļ.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Šīs regulas 1. pantu piemēro no 2017. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 22. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 316, 31.10.1992., 21. lpp.
   
   
      (2)  Komisijas 1993. gada 22. novembra Regula (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (OV L 288, 23.11.1993., 12. lpp.).
   
      (3)  Komisijas 2016. gada 20. oktobra Īstenošanas regula (ES) 2016/1867, ar ko groza pielikumu Regulai (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa (OV L 286, 21.10.2016., 32. lpp.).
   
      PIELIKUMS
      “
            PIELIKUMS
            Saraksts ar pilnīgai spirta denaturēšanai atļautajiem produktiem un to Informatīvā ķīmijas dienesta (CAS) reģistrācijas numuru
            
                        Acetons
                     
                     
                        
                           CAS: 67-64-1
                     
                  
                        C.I. reaktīvais sarkanais 24
                     
                     
                        
                           CAS: 70210-20-7
                     
                  
                        Kristālvioletais (C.I. No 42555)
                     
                     
                        
                           CAS: 548-62-9
                     
                  
                        Denatonija benzoāts
                     
                     
                        
                           CAS: 3734-33-6
                     
                  
                        Etanols
                     
                     
                        
                           CAS: 64-17-5
                     
                  
                        Fluoresceīns
                     
                     
                        
                           CAS: 2321-07-5
                     
                  
                        Sīveļļa
                     
                     
                        
                           CAS: 8013-75-0
                     
                  
                        Benzīns (tostarp neetilētais benzīns)
                     
                     
                        
                           CAS: 86290-81-5
                     
                  
                        Izopropilspirts
                     
                     
                        
                           CAS: 67-63-0
                     
                  
                        Petroleja
                     
                     
                        
                           CAS: 8008-20-6
                     
                  
                        Lampu eļļa
                     
                     
                        
                           CAS: 64742-47-8 un 64742-48-9
                     
                  
                        Metanols
                     
                     
                        
                           CAS: 67-56-1
                     
                  
                        Metiletilketons (2-butanons)
                     
                     
                        
                           CAS: 78-93-3
                     
                  
                        Metilizobutilketons
                     
                     
                        
                           CAS: 108-10-1
                     
                  
                        Metilizopropilketons
                     
                     
                        
                           CAS: 563-80-4
                     
                  
                        Metilvioletais
                     
                     
                        
                           CAS: 8004-87-3
                     
                  
                        Metilēnzilais (52015)
                     
                     
                        
                           CAS: 61-73-4
                     
                  
                        Lakbenzīns
                     
                     
                        
                           CAS: 8030-30-6
                     
                  
                        Terpentīns
                     
                     
                        
                           CAS: 8006-64-2
                     
                  
                        Naftas jēlbenzīns
                     
                     
                        
                           CAS: 92045-57-3
                     
                  
                        
                           terc-butilspirts
                     
                     
                        
                           CAS: 75-65-0
                     
                  
                        Tiofēns
                     
                     
                        
                           CAS: 110-02-1
                     
                  
                        Timolzilais
                     
                     
                        
                           CAS: 76-61-9
                     
                  Terminam “absolūts etanols” šajā pielikumā ir tāda pati nozīme kā terminam “absolūts spirts”, ko lieto Starptautiskā Teorētiskās un lietišķās ķīmijas savienība.
            Denaturētajam spirtam visās minētajās dalībvalstīs var pievienot jebkādu krāsvielu, lai piešķirtu tam raksturīgu krāsu un padarītu to acumirklī atpazīstamu.
            I.   Beļģijā, Dānijā, Vācijā, Igaunijā, Īrijā, Grieķijā, Spānijā, Francijā, Itālijā, Kiprā, Latvijā, Lietuvā, Luksemburgā, Ungārijā, Maltā, Nīderlandē, Austrijā, Polijā, Portugālē, Slovēnijā, Slovākijā, Somijā izmantojamais vienotais denaturēšanas process pilnībā denaturētam spirtam
            
            Uz hektolitru absolūtā etanola:
            
                        —
                     
                     
                        1,0 litri izopropilspirta,
                     
                  
                        —
                     
                     
                        1,0 litri metiletilketona,
                     
                  
                        —
                     
                     
                        1,0 grami denatonija benzoāta.
                     
                  II.   Lielāku koncentrāciju nekā vienotajā denaturēšanas procesā pilnībā denaturētam spirtam izmanto šādas dalībvalstis:
            
            
                         
                     
                     
                        
                           Bulgārija, Čehijas Republika, Rumānija un Apvienotā Karaliste
                        
                        Uz hektolitru absolūtā etanola:
                        
                                    —
                                 
                                 
                                    3,0 litri izopropilspirta,
                                 
                              
                                    —
                                 
                                 
                                    3,0 litri metiletilketona,
                                 
                              
                                    —
                                 
                                 
                                    1,0 grami denatonija benzoāta
                                 
                              
                  
                         
                     
                     
                        
                           Horvātija
                        
                        Uz hektolitru absolūtā etanola:
                        vismaz:
                        
                                    —
                                 
                                 
                                    1,0 litri izopropilspirta,
                                 
                              
                                    —
                                 
                                 
                                    1,0 litri metiletilketona,
                                 
                              
                                    —
                                 
                                 
                                    1,0 grami denatonija benzoāta
                                 
                              
                  
                         
                     
                     
                        
                           Zviedrija
                        
                        Uz hektolitru absolūtā etanola:
                        
                                    —
                                 
                                 
                                    1,0 litri izopropilspirta,
                                 
                              
                                    —
                                 
                                 
                                    2,0 litri metiletilketona,
                                 
                              
                                    —
                                 
                                 
                                    1,0 grami denatonija benzoāta
                                 
                              
                  III.   Papildu denaturēšanas procesi pilnībā denaturētam spirtam, kurus izmanto konkrētās dalībvalstīs
            
            Uz hektolitru absolūtā etanola jebkurš no šiem sastāviem:
            
                         
                     
                     
                        
                           Čehijas Republika
                        
                        
                                    1.
                                 
                                 
                                    0,4 litri lakbenzīna,
                                    0,2 litri petrolejas,
                                    0,1 litrs tehniskā benzīna
                                 
                              
                                    2.
                                 
                                 
                                    3,0 l etil-terc-butilētera,
                                    1,0 litri izopropilspirta,
                                    1,0 litri neetilētā benzīna,
                                    10 miligrami fluoresceīna.
                                 
                              
                  
                         
                     
                     
                        
                           Grieķija
                        
                        Denaturēt var vienīgi zemas kvalitātes spirtu (destilācijas sākuma un beigu frakcijas), kura spirta tilpumkoncentrācija nav mazāka par 93 % un nav lielāka par 96 %.
                        Uz hektolitru 93 tilp. % hidratēta spirta ir pievienotas šādas vielas:
                        
                                    —
                                 
                                 
                                    2,0 liti metanola,
                                 
                              
                                    —
                                 
                                 
                                    1,0 litri terpentīna,
                                 
                              
                                    —
                                 
                                 
                                    0,50 litri lampu eļļas,
                                 
                              
                                    —
                                 
                                 
                                    0,40 grami metilēnzilā
                                 
                              Spirtometra rādījums 20 °C temperatūrā attiecībā uz galaproduktu nemainītā stāvoklī ir 93 tilp. %.
                     
                  
                         
                     
                     
                        
                           Somija (process atļauts līdz 31.12.2018.).
                        
                        Uz hektolitru absolūtā etanola jebkurš no šiem sastāviem:
                        
                                    1.
                                 
                                 
                                    2,0 l metiletilketona,
                                    3,0 l metilizobutilketona
                                 
                              
                                    2.
                                 
                                 
                                    2,0 l acetona,
                                    3,0 l metilizobutilketona
                                 
                              
                  ”